स्टॉकहोम के ट्रेन ड्राइवर्स अपने इंजन की गर्मी से इसकदर परेशान थे कि आखिर उन्हें महिलाओं वाला स्कर्ट पहनने का फैसला लेना पड़ा क्योंकि कंपनी की तरफ से काम के दौरान उन्हें स्कर्ट पहनने की आजादी है। दरअसल पहले ये शॉर्ट पहनकर ट्रेन चलाते थे और खुद को कूल रखते थे। लेकिन ट्रेन कंपनी एराइवा ने उनके शॉर्ट पहनने पर प्रतिबंध लगा दिया था और उन्हें केवल ट्राउजर या स्कर्ट पहनने की इजाजत ही दी गई है।
यही वजह है कि एक दर्जन से भी अधिक मेल ड्राइवर अब स्कर्ट पहनकर ट्रेन चला रहे हैं और गर्मी से निजात पाने के लिए उन्हें स्कर्ट से भी कोई परहेज नहीं है।
स्वीडन में अब ड्राइवर्स को आप इस रूप में देख सकते हैं और यदि वे स्कर्ट पहने हों, तो आश्चर्य न करें तस्वीर में दिखाई दे रहे मार्टिन एकर्सटन 30 और उनके साथी एडवर्ड एल्वेफोर्स, 32 को शॉर्ट पहनने से मना किया गया था, तो उन्होंने स्कर्ट पहनने में ही भलाई समझी। कंपनी का भी कहना है कि यदि उनके कर्मचारी स्कर्ट पहने, तो इसमें उन्हें कोई आपत्ति नहीं। यूनिफार्म कंपनी को रीप्रजेंट करती है और इससे कोई फर्क नहीं पड़ता की उसे औरत पहने या आदमी। कंपनी का उद्देश्य है कि कर्मचारी व्यवस्थित नजर आएं।
hin_Deva hin_Deva hin_Deva